kardosdrur/scandi-wiki huggingface dataset:
Obduktionen

Obduktionen er en kortfilm fra 1991 instrueret af Martin Lima de Faria efter manuskript af Martin Lima de Faria og Suzanne Giese.

Handling 
Nick, som er medicinstuderende, har fået til opgave at lede en obduktion sammen med nogle medstuderende. Det viser sig, at Nick har kendt liget som levende: en kvindelig patient fra Rigshospitalet. Under jagten på dødsårsagen bliver Nicks undersøgelse af kvindens krop til en rejse i hans forhold til kvinden. Og da det afsløres, at kvinden har været i samme lokale, som de nu står og obducerer i, begynder en ubehagelig sandhed at tage form.

Referencer

Eksterne henvisninger 
 

Kortfilm fra Danmark
Danske film fra 1991
Star-crossed lovers

Star-crossed lovers er en kortfilm fra 1991 instrueret af Irene Werner Stage efter manuskript af Irene Werner Stage.

Handling 
Om det androgyne, om mænd og kvinder der ikke opfatter det mandlige og det kvindelige som to uforanderlige størrelser.

Referencer

Eksterne henvisninger 
 

Kortfilm fra Danmark
Danske film fra 1991
Det er bare os høns

Det er bare os høns er en dansk animationsfilm fra 1992, der er instrueret af Jannik Hastrup efter eget manuskript.

Handling 
En mand vil have høns, erfaringerne har han ikke, men man kan vel lære? Et par flotte eksemplarer af slagsen flytter ind - og langsomt, men sikkert overtager de styringen. De brokker sig over den service de får, og til sidst har manden problemer med at være herre i eget hus. Høns vil gerne have et selvstændigt liv, og det har man jo også hørt om i kønsrolledebatten, ikke?

Referencer

Eksterne henvisninger 
 

Animationsfilm fra Danmark
Danske film fra 1992
Hjerter i slør

Hjerter i slør er en dansk kortfilm fra 1992, der er instrueret af Jesper W. Nielsen efter manuskript af Mikael Olsen.

Handling 
En ung pige hjælper sin mor, der driver et pensionat. Pigen har svært ved at vælge mellem to mænd, der begge bejler til hende, og hun påvirkes af et gammelt, men nygift par, som bor på pensionatet, og for hvem hver dag er en festdag.

Referencer

Eksterne henvisninger 
 

Kortfilm fra Danmark
Danske film fra 1992
Strudsen

Strudsen er en børnefilm fra 1992 instrueret af Lise Roos efter manuskript af Lise Roos.

Handling 
En varm sommerdag den 5. august 1951 begiver fire børn sig af sted på et eventyr, som bliver til en jagt på en struds! Jagten bringer børnene længere og længere ind i grænselandet mellem fantasi og virkelighed. I børnenes fantasi sker der en masse - i virkeligheden er dagligdagen ikke forandret.

Referencer

Eksterne henvisninger 
 

Børnefilm fra Danmark
Danske film fra 1992
Trance dance

Trance dance er en dokumentarfilm fra 1992 instrueret af Morten Skriver efter manuskript af Morten Skriver.

Handling 
Et personligt essay om en gammel rituel kultur stillet overfor det moderne turistmenneske. Filmen er optaget på den indonesiske ø Bali, hvor - med instruktørens ord - den særlige balinesiske hinduisme er "en af de mest vidunderligt sanselige og visuelt generøse kulturer, verden har kendt". Og hvor den internationale masseturisme har et af sine mest intensive og blomstrende vækstområder.

Referencer

Eksterne henvisninger 
 

Dokumentarfilm fra Danmark
Danske film fra 1992
2400 NV

2400 NV er en dansk eksperimentalfilm fra 1992 med instruktion og manuskript af Carl Schenstrøm Nørrested.

Handling 
Historien om en ensom mand, der må betale naboen for at gå tur med dennes hund. Undervejs bliver hunden dræbt af en flok børster, der inviterer sig selv til fødselsdagsfest hos manden, og snart er orgiet i gang. Et stykke bæbrun socialrealisme.

Referencer

Eksterne henvisninger 
 

Eksperimentalfilm fra Danmark
Danske film fra 1992
I mørke

I mørke er en kortfilm fra 1992 instrueret af Merete Borker efter manuskript af Merete Borker.

Handling 
Instruktøren: Filmen handler om en kvinde, som kommer i berøring med sider af sindet, hun ikke kender, da hun får et barn. Alt omkring hende forandres, og hun må ændre sine forestillinger om sig selv, det billede hun har af sig selv. Langsomt kommer hun ud i en anden virkelighed, krisen er i gang. Jeg har selv haft en fødselskrise for en del år siden. Jeg havde dengang aldrig hørt om en krise i forbindelse med en fødsel ' aldrig hørt om fødselspsykoser eller fødselsdepressioner. Jeg troede, jeg var blevet uhelbredeligt sindssyg. Det ville have hjulpet mig, hvis jeg havde vidst noget om de kaotiske og uforståelige følelser, som oversvømmede mig. Hvis jeg havde vidst, at tilstanden ikke var uforanderlig. Det kunne tage lang tid, og det var pinefuldt, men man kunne blive rask igen.

Referencer

Eksterne henvisninger 
 

Kortfilm fra Danmark
Danske film fra 1992
Ankomst 23:30

Ankomst 23:30 er en dansk kortfilm fra 1992 instrueret af Jan Jung efter manuskript af ham selv og Flemming Jarlskov.

Handling 
Efter et mislykket forhold rejser en pige med toget tilbage til sine forældre, men på toget er også den mand hun vil væk fra, og han har ikke tænkt sig bare at lade hende rejse.

Referencer

Eksterne henvisninger 
 

Kortfilm fra Danmark
Danske film fra 1992
Brev til Jonas

Brev til Jonas er en dansk kortfilm fra 1992, der er instrueret af Susanne Bier efter manuskript af hende selv og Lars Kjeldgaard.

Handling 
To danske piger er på kibbutz-ophold i Israel. Den ene har en kæreste hjemme i Danmark, den anden indleder et lidenskabeligt forhold til en israeler. Begge er usikre på fremtiden.

Referencer

Eksterne henvisninger 
 

Film instrueret af Susanne Bier
Kortfilm fra Danmark
Danske film fra 1992
The Return

The Return kan henvise til:

 film
 Jesus vender tilbage – engelsk titel for denne danske film
 The Return (film fra 2017) – dansk spillefilm fra 2017 instrueret af Malene Choi Jensen

 album af
 Ruben Studdard
 Shinhwa
 Bathory
Tre små historier

Tre små historier er en kortfilm fra 1993 instrueret af Ole Christian Madsen, Maria Sødahl, Per Fly efter manuskript af Ole Meldgård.

Handling 
A baby baboon (Ole Christian Madsen): Det er ikke nemt at være luder. Man kommer ud for de mærkeligste kunder. Handyret (Maria Sødahl): Jeg elsker ... hendes fødder, hendes knæ, at se på hendes læber ... Det er let at sige. Hvorfor er det let at sige, jeg elsker ... dig? Bent (Per Fly Plejdrup): 20 minutter ... Ja, så kommer hun om 20 minutter. Det er en date ... Det er helt, helt normalt ...

Referencer

Eksterne henvisninger 
 

Kortfilm fra Danmark
Danske film fra 1993
Lasse Lasse lille

Lasse Lasse lille er en kortfilm fra 1993 instrueret af Mette Knudsen efter manuskript af Mette Knudsen.

Handling 
Det er ikke altid let at være udearbejdende mor. Lasse græder, når man forlader ham i børnehaven, og man er selv træt, når man igen - som den sidste - afhenter ham allersidst på eftermiddagen. Og så er man i fuld gang med en karriere som fødselslæge!! Med varme og medfølelse skildrer filmen i smukke, poetiske tableauer et evigt gentagende hverdagsdrama, der på sin egen indtrængende måde bliver til et spørgsmål om, hvordan vi prioriterer det bedste, som vi har: Børnene.

Referencer

Eksterne henvisninger 
 

Kortfilm fra Danmark
Danske film fra 1993
Nøgne

Nøgne er en dokumentarfilm fra 1993 instrueret af Molly Malene Stensgaard efter eget manuskript.

Handling 
En film om menneskekroppens udvikling, set med et nysgerrigt kik på detaljen.

Referencer

Eksterne henvisninger 
 

Dokumentarfilm fra Danmark
Danske film fra 1993
Mind the gap

Mind the gap er en eksperimentalfilm fra 1993 instrueret af Kassandra Wellendorf efter eget manuskript.

Handling 
En hektisk, men underlig rejse gennem Londons Undergrund. Den fjerde i instruktørens serie 'Storbyportrætter' - And then I felt / maybe I was dreaming backwards / I had the feeling / if I changed my seat / the dream / running the passengers backwards / but they were non existent / but the dream was running / maybe thte driver was running the dreams backwards.

Referencer

Eksterne henvisninger 
 

Eksperimentalfilm fra Danmark
Danske film fra 1993
Den sidste færge

Den sidste færge er en dansk kortfilm fra 1993, der er instrueret af Peter Flinth efter manuskript af Søren Fredriksen.

Handling 
En mand tager den sidste færge en sen aften. Bortset fra hans kollega, er der ingen passagerer ombord. Ved et uheld ryger kollegaen over bord. Manden vil slå alarm, men opdager, at færgen er tom. Der er ingen der styrer...

Referencer

Eksterne henvisninger 
 

Kortfilm fra Danmark
Danske film fra 1993
Sidste omgang

Sidste omgang er en kortfilm fra 1993 instrueret af Thomas Vinterberg efter manuskript af Bo hr. Hansen og Thomas Vinterberg.

Handling 
En ung mand får konstateret leukæmi. Han får af lægerne tre måneder at leve i og skal nu tage stilling til, hvordan han vil tage afsked med vennekredsen.

Referencer

Eksterne henvisninger 
 

Film instrueret af Thomas Vinterberg
Kortfilm fra Danmark
Danske film fra 1993
Lucifers blyant

Lucifers blyant er en animationsfilm fra 1993 instrueret af Lejf Marcussen efter eget manuskript.

Handling 
Et forvandlingsbolsje af en animationsfilm, hvorom instruktøren selv skriver: Min diktatoriske bevidsthed forlanger klare symboler og målrettet skelnen. Men Lucifers blyant driller mine hænder og vil vise mig, at selv uforenelige billeder måske har fælles ophav.

Referencer

Eksterne henvisninger 
 

Animationsfilm fra Danmark
Danske film fra 1993
Arne Treholt - en skæbne

Arne Treholt - en skæbne er en portrætfilm fra 1993 instrueret af Morten Henriksen efter eget manuskript.

Handling 
Hovedpersonen i en af den kolde krigs sidste store spionsager, Arne Treholt, får her mulighed for at fortælle sin egen version af det dramatiske hændelsesforløb: I januar 1984 arresteres den norske diplomat og kontorchef i udenrigsministeriet, Arne Treholt, mistænkt for spionage til fordel for Sovjet og Irak. Under stor international presseopmærksomhed idømmes han 20 års fængsel. Treholt, som altid har nægtet sig skyldig, fortæller i filmen om den proces, han har gennemlevet, om de omkostninger af personlig art, den har haft for ham, og om det system, der dømte ham. Et nærgående portræt af en mand og hans skæbne - fortalt af ham selv.

Referencer

Eksterne henvisninger 
 

Portrætfilm fra Danmark
Danske film fra 1993
Værelse 17

Værelse 17 er en kortfilm fra 1993 instrueret af Per Fly efter manuskript af Per Fly.

Handling 
Hver tirsdag og torsdag formiddag mødes John og motelejerens smukke kone Lena på værelse 17. En aften ankommer Sara, en ung pige fra byen, og indlogerer sig for natten. En film om kærlighed, løgn og jalousi.

Referencer

Eksterne henvisninger 
 

Kortfilm fra Danmark
Danske film fra 1993
Natskygger

Natskygger er en dokumentarfilm fra 1993 instrueret af Poul Rude, Anthony Dod Mantle efter manuskript af Poul Rude, Anthony Dod Mantle.

Handling 
I Kagera-området ved Victoriasøen i Tanzania er befolkningen hårdt ramt af aids. Filmen beskriver, hvordan det er at leve så tæt på døden. Filmens sluttekster gør opmærksom på at Danida og Folkekirkens Nødhjælp støtter projekter i Tanzania.

Referencer

Eksterne henvisninger 
 

Dokumentarfilm fra Danmark
Danske film fra 1993
Tanzania
Lykkelige Jim

Lykkelige Jim er en kortfilm fra 1993 instrueret af Ole Christian Madsen efter manuskript af Ole Christian Madsen, Ole Meldgård.

Handling 
Jim kan li' at spille billard, og han er god til det. Jim skylder en masse penge væk, det er han også god til. Han har lige været i Las Vegas. Nu har han ikke noget sted at bo. Vennerne har en bar. Der holder Jim til. En dag møder han en pige. Hun vil til Paris. Jim vil gerne hjælpe hende ...

Referencer

Eksterne henvisninger 
 

Kortfilm fra Danmark
Danske film fra 1993
100 meter fri

100 meter fri er en kortfilm fra 1993 instrueret af Annette Riisager efter manuskript af Annette Riisager, Ole Alskov.

Handling 
Kampen mod tiden ... Vand, blomstrende liv/kvælende død. At kæmpe sig tilbage til livet på trods af et uafvendeligt tab er den største sejr over døden.

Referencer

Eksterne henvisninger 
 

Kortfilm fra Danmark
Danske film fra 1993
En himmel der intet ser - La specola

En himmel der intet ser - La specola er en dokumentarfilm fra 1993 instrueret af Peter Seeberg, Katrine Ussing efter manuskript af Peter Seeberg, Katrine Ussing.

Handling 
La Specola, Firenze. Zoologisk museum, oprettet 1775. Videonotatet viser: 'Kataloget' på de opstillings-, lys-, inventarmæssige præmisser, hvor tingenes genskær i glasset bliver et ledemotiv; de udstoppede dyrs 'blik', der møder tilskuerens blik; for endeligt at fordybe sig i museets voksanatomiske samling, hvor mennesket i en formidabel gestus vises i hele sin bevægende kropslighed.

Referencer

Eksterne henvisninger 
 

Dokumentarfilm fra Danmark
Danske film fra 1993
Bulldozer (film)

Bulldozer er en kortfilm fra 1993 instrueret af Maria Sødahl efter manuskript af Nikolaj Thide og Maria Sødahl.

Handling 
Lene, 43-årig bankfunktionær, tages fredag kl. 16.27 som gidsel af en bankrøver. Men da han vil skille sig af med hende, nægter hun. En usædvanlig weekend med overmod, hæmninger og længsel.

Referencer

Eksterne henvisninger 
 

Kortfilm fra Danmark
Danske film fra 1993
Havets sang

Havets sang er en dansk tegnefilm fra 1993, der er instrueret af Jannik Hastrup efter manuskript af Bent Haller. Filmen er en fri gengivelse af Bent Hallers bog Silke - en forvandlingshistorie fra 1991.

Handling 
Lille Silke elsker vand. Hun elsker at bade, og hun svømmer som en fisk. Faktisk har hun det kun godt, når hun er i vandet, for hun har altid eksem, som klør så væmmeligt. Far og mor er bekymrede og går til lægen med Silke, og han mener at vide, at hun er allergiker. Men mystiske ting foregår, og en delfin, en hund og en gammel, for længst afdød, sørøver-oldefar får betydning. For Silke er slet ikke som alle andre børn - og slet ikke da hun hører havets sang.

Referencer

Eksterne henvisninger 
 

Børnefilm fra Danmark
Danske film fra 1993
Michael Laudrup - en fodboldspiller

Michael Laudrup - en fodboldspiller er en portrætfilm fra 1993 instrueret af Jørgen Leth efter manuskript af Jørgen Leth.

Handling 
Michael Laudrup fortæller om fodboldspillet - en kunstart, som han selv er en af de fineste repræsentanter for. Filmen er optaget i Laudrups klub Barcelona, indeholder en samtale med træneren Johan Cruyff og masser af optagelser fra kampe fra Laudrups strålende karriere.

Referencer

Eksterne henvisninger 
 

Film instrueret af Jørgen Leth
Portrætfilm fra Danmark
Danske film fra 1993
Hvordan vi fik vores naboer

Hvordan vi fik vores naboer er en dansk børnefilm fra 1993, der er instrueret af Lasse Spang Olsen efter manuskript af ham selv og Ib Spang Olsen. Filmen er baseret på Ib Spang Olsens børnebog af samme navn fra 1969.

Handling 
Når man bor i et almindeligt hus på en almindelig vej, tror man næppe sine egne ører og må gnide sine øjne, når far inviterer på sørøvertogt, og hele familien forandrer sig til rigtige pirater. Og når man sørøver et skib med nogle meget mærkelige guldgravere og kidnapper besætningen, kan man næsten slet ikke tro, at disse fanger en dag bliver nogle ganske almindelige naboer i et ganske almindeligt hus på en ganske almindelig vej.

Referencer

Eksterne henvisninger 
 

Børnefilm fra Danmark
Danske film fra 1993
Sir John Soane's Museum, London

Sir John Soane's Museum, London er en dokumentarfilm fra 1993 instrueret af Lone Scherfig, Carsten Thau efter manuskript af Carsten Thau.

Handling 
Sir John Soane's House and Museum, London. John Soane var arkitekt omkring 1800 og især kendt for Bank of England. Hans mest fantastiske frembringelse er imidlertid huset på Lincoln's Inn Fields. Et labyrintisk kabinet af spejle, malerier, buster og arkitekturelementer. En tæt, fragmenteret og desorienteret verden, hvor interiøret omdannes til en malerisk ruin. Samlerens egen rebus, en arkæologisk tidsmaskine.

Referencer

Eksterne henvisninger 
 

Film instrueret af Lone Scherfig
Dokumentarfilm fra Danmark
Danske film fra 1993
Verdenshistorien 1. del: En plads på jorden

Verdenshistorien 1. del: En plads på jorden er en børnefilm fra 1993 instrueret af Anders Sørensen, Per Tønnes Nielsen, Hans Perk efter manuskript af Anders Sørensen. Den blev fulgt op af Verdenshistorien 2. del: En plads i himlen i 1994.

Handling 
Verden skabes for 4,5 mia. år siden. Den er gold, men selve livet opstår i vand og sollys, og nogle skabninger forlader vandet. På jorden skabes mange arter dyr og de store dinosaurer hersker, indtil en kæmpemeteor forandrer forholdene på jorden, så de store dyr uddør. Pattedyrene tager over, og en skønne dag forlænger en abe sin arm med en kølle: Mennesket er skabt. Og mennesket bygger huse, fanger dyr og dyrker jorden. Men fanger også andre mennesker, ofrer dyr og mennesker til guderne, opfinder krig, indkomstskat, politikere og den professionelle hær og skriftsprog, demokrati og filosofi. Den romerske kejser Augustus vil en dag afholde mandtal. Men Josef er bekymret. Barnet er ikke hans. Hvem er barnets far? Med fantasi og smittende humor fortælles vores eventyrlige verdenshistorie.

Referencer

Eksterne henvisninger 
 

Børnefilm fra Danmark
Animationsfilm fra Danmark
Danske film fra 1993
Traveller's Tale

Traveller's Tale er en rejsefilm fra 1994 instrueret af Lars Johansson efter manuskript af Lars Johansson.

Handling 
Alt, hvad jeg så, så jeg én gang og aldrig mere. Det er i virkeligheden så enkelt. Man forsvinder hele tiden, og man aner ikke, hvor det hele er på vej hen. En mand genkalder sig en rejse. En rejse, han foretog i begyndelsen af 1990'erne, et par år efter murens fald. En rejse, hvor to kvinder kom til at spille en rolle. En rejse fra Østersøen gennem det centrale Østeuropa: Polen, Slovakiet, Ungarn, Rumænien. I begyndelsen er erindringsstrømmen flimrende, kaotisk, men nogle videobånd fra rejsen dengang støtter hukommelsen, og der kommer en slags orden på fragmenterne. I erindringen rejser han igen.

Referencer

Eksterne henvisninger 
 

Rejsefilm fra Danmark
Danske film fra 1994
Drengen der gik baglæns

Drengen der gik baglæns er en dansk børnefilm fra 1994, der er instrueret af Thomas Vinterberg efter manuskript af ham selv og Bo hr. Hansen.

Handling 
Andreas træder ikke på streger, når han går på fortovet. Han dunker sig ind imellem besværgende for brystet, når han skal beskytte sig. Lille 9-årige Andreas bærer på noget ubærligt: Da moderen holdt stor fødselsdag, optrådte han og storebror Mikkel med en vittighed. Stor succes. Alle havde det skægt, og Andreas blev fuld i Martini. Næste morgen ville faderen på sin motorcykel køre Mikkel i skole, men et færdselsuheld dræber Mikkel og giver faderen en gipskrave og et plaget sind. Familien flytter til et nyt hus for at begynde på en frisk, men hverken det nye hus eller den venlige nye skoleklasse og lærer kan for alvor dulme Andreas' store sorg.

Medvirkende 
 Holger Thaarup - Andreas
 Rune Veber - Mikkel
 Michelle Bjørn-Andersen - Moren
 Christian Hjejle - Faren
 Martin Brygmann - Læreren
 Agnes Obel
 Thomas Christensen
 Steffen Odd Sølvberg
 Birger Bohm

Referencer

Eksterne henvisninger 
 

Film instrueret af Thomas Vinterberg
Børnefilm fra Danmark
Danske film fra 1994
Mellem bjergene og havet

Mellem bjergene og havet er en portrætfilm fra 1994 instrueret af Elisabeth Rygård efter manuskript af Elisabeth Rygård.

Handling 
Dokumentarisk portræt af digteren Henrik Nordbrandt. Elisabeth Rygård opsøger digteren i hans hjem i Tyrkiet. I en collage af digte, samtaler og minder tegner hun et portræt af et sammensat menneske.

Referencer

Eksterne henvisninger 
 

Portrætfilm fra Danmark
Danske film fra 1994
Art support

Art Support er en eksperimentalfilm fra 1994 instrueret af Lars Nørgård efter manuskript af Lars Nørgård.

Handling 
En film af billedkunstneren Lars Nørgård. Billeder er billeder. Så længe filmen har eksisteret, har den været en dragning og udfordring for billedkunsten, som her kunne opnå en ekstra dimension: Tiden. Traditionen for dette valgslægtskab mellem canvas- og biograflærredet er så lang som filmhistorien selv. Leger, Man Ray, Marcel Duchamp, Salvador Dali, Richard Serra, Richter og mange andre har gennem tiden udfordret celluloiden og dens lukkede univers og sprængt filmsprogets rammer.

I det perspektiv, er det ingen nyhed, når vi kunstneren Lars Nørgård tager favntag med det "store" lærred. Men fornyelse er det. Lars Nørgårds drilske allegorier og komiske surrealisme i enkle og klare streger er et stykke dristigt filmisk haute couture.

Referencer

Eksterne henvisninger 
 

Eksperimentalfilm fra Danmark
Danske film fra 1994
Elevatordomptøren

Elevatordomptøren er en dansk kortfilm fra 1994 med instruktion og manuskript af Torsten Zúhon Rosendal.

Handling 
En forelskelse - en vareelevator - en livsfarlig cocktail.

Referencer

Eksterne henvisninger 
 

Kortfilm fra Danmark
Danske film fra 1994
Fra hjertet til hånden

Fra hjertet til hånden er en dansk portrætfilm fra 1994, der er instrueret af Tómas Gislason efter manuskript af Tómas Gislason.

Handling 
"Jeg har mine børn i Danmark, og jeg bor på Haïti". Med disse enkle ord indleder digteren, journalisten, cykelsportens kyndige poet og frem for alt filminstruktøren, Jørgen Leth sin film - eller rettere sagt filmen om sig selv. For en gangs skyld er Jørgen Leth ikke bag kameraet, men foran som hovedperson. Den poetiske, reflekterende iagttager bliver selv iagttaget, mens han fortæller om sit liv, sin kunst, sin drivkraft og sine dæmoner. Jørgen Leth følges under sit frivillige eksil i Port-au-Prince, som kommentator til Tour de France og som verdensborger med kun sin kuffert som hjem. Der vises klip fra flere af hans film, og portrættet af ham tegner billedet af en meget enkel og dybt kompliceret kunstner og et søgende både roligt og rastløst menneske.

Referencer

Eksterne henvisninger 
 

Portrætfilm fra Danmark
Danske film fra 1994
Novellefilm
Verdenshistorien 2. del: En plads i himlen

Verdenshistorien 2. del: En plads i himlen er en animationsfilm fra 1994 instrueret af Anders Sørensen, Per Tønnes Nielsen, Hans Perk efter manuskript af Anders Sørensen. Den efterfulgte Verdenshistorien 1. del: En plads på jorden fra 1993.

Handling 
Jesus fødes. Han har en idé: er man god ved andre, får man belønningen i Himlen. Budskabet er stærkt, og da han korsfæstes, drager hans venner ud i verden for at sprede det. Muslimerne bruger også megen fantasi på at komme i Himlen, og pludselig får paven i Rom en konkurrent i kaliffen af Bagdad. Krige, korstog og katastrofer. Mongolerne invaderer Europa og har byldepest med. Går jorden under? Nej. Kan fantasien overhovedet ikke bruges positivt? Jo. Man rejser ud og ser sig omkring. Indien, Det fjerne Østen, Amerika. Der opstår demokrati, og man opfinder maskiner, men kriges igen, før mennesket endelig får en plads i Himlen. Fra Månen har man den fineste udsigt til Jorden - "den mest vidunderlige planet i hele verden". Med bid og vid fortæller Tegnedrengene to årtusinders blodige historie. Menneskets fantasi skildret på godt og (mest) ondt - med respekt for de smukke sider og dyb undren over dårskabens enorme magt. Alt sammen i personlig streg og ganske ifølge Tegnedrengene.

Referencer

Eksterne henvisninger 
 

Animationsfilm fra Danmark
Danske film fra 1994
Den bedste af alle verdener

Den bedste af alle verdener er en dansk børnefilm fra 1994 med instruktion og manuskript af Per Tønnes Nielsen.

Handling 
Lille Henrik Petersen vil helst bare læse og i det hele taget være i fred, men hans omgivelser plager ham, og han må finde sig i mange ydmygelser. Indtil han opdager, at han har en overnaturlig evne. Han kan få folk til at forsvinde. Og så ryger alle hans plageånder, og han stormer succesfuldt mod samfundets top. Han bliver statsminister, og en dag bruger han sin evne til at opnå den definitive tilfredshed.

Referencer

Eksterne henvisninger 
 

Børnefilm fra Danmark
Danske film fra 1994